Svale Solheim

Svale Solheim (født 15. februar 1903 i Naustdal, Sunnfjord, død 20. desember 1971) var en norsk folklorist og politiker. 
Han tok studentereksamen med latin og gresk ved Kongsgård skole i Stavanger i 1923Stavanger Aftenblad: "NAVN OG NYTT", 14. februar 1963  s.4., studerte et par år filologi før han dro et par år til sjøs. Han var et aktivt medlem av Norges Kommunistiske Parti og deltok aktivt i motstandskampen under krigen. I etterkrigs-NKP tilhørte han den såkalte Furubotn-fløyen, og ble ekskludert fra partiet ved NKPs ekstraordinære landsmøte i februar 1950.Side 101. Leif Vetlesen: Oktobereksplosjonen i NKP, Tiden, Oslo 1980 

Solheim tok filologisk embetseksamen 1934 med norsk som hovedfag, historie og geografi som bifag. Fra 1935 til 1956 var han ansatt i Instituttet for sammenlignende kulturforskning som leder av den folkloristiske forskningen.
Han tok doktorgraden i 1940 på avhandlingen Nemningsfordomar ved fiske. Da NKPs avis Arbeidet startet opp igjen i Bergen etter krigen sto han en kort periode som redaktør.Arbeidet i Bergen byleksikon I årene 1952 – 1956 var han førstearkivar ved Norsk Folkeminnesamling og fra 1. august 1956 professor i folkeminnevitskap ved Universitetet i Oslo. Han etterfulgte Reidar Th. Christiansen og ble etterfulgt av Olav Bø.

Forskningen hans var preget av materialistisk funksjonalisme. Dette ser vi klarest i hovedverket hans: Norsk sætertradisjon fra 1952. Selv om boka er deskriptiv og mangler kapitler om teori og metode, ser vi at han klart og oftest overbevisende forklarer forestillinger om det overnaturlige ut ifra materielle forhold.
I 1958 skrev han en epokegjørende artikkel om historisitet i folkeviser, og han var en av redaktørene som utarbeidet katalogen over de skandinaviske balladetypene (TSB katalogen).

Han var en dyktig pedagog og en avholdt foreleser. Han vakte oppsikt med sine forelesninger om Draumkvedet midt på 1900-tallet, og gav inspirasjon til mange yngre, selvstendige forskere som var opptatt av dette materialet, bl.a. Olav Bø, Brynjulf Alver, Ådel Gjøstein Blom. 

På Norsk Fjellfestival i 2008 ble Norsk Sætertradisjon som eneste fagbok, kåret som en av de ti beste norske fjellbøker.Aftenposten 11. juli 2008

 Selektiv Bibliografi 
 Ålmenne fordomar ved fiske, 1939
 Nemningsfordomar ved fiske, 1940
 Register til Norsk folkeminnelags skrifter nr. 1-49 1943 
 Folketru og folkeliv, 1944 
 'Kretsen' og provokatørteorien : bakgrunnen for krisen i Norges Kommunistiske Parti, 1949 
 Norsk sætertradisjon, 1952
 Horse-fight and horse-race in Norse tradition, 1956 
 Historie og munnleg historisk visetradisjon, i Laurits Bødker (utg.) Nordisk seminar i folkedigtning, København 1962, s. 107 – 125

 Referanser 

 Kilder 
 Olav Bø, Minneord om professor dr. philos Svale Solheim, i NORVEG Folkelivsgransking 16,  1973, s.1 – 10

Kategori:Norske folklorister
Kategori:Professorer ved Universitetet i Oslo
Kategori:Personer fra Naustdal kommune
Kategori:Fødsler i 1903
Kategori:Dødsfall i 1971